**צו הדואר (תיקון התוספת לחוק), התשע"ו- 2015**

בתוקף סמכותי לפי סעיפים 37(ב) ו-126(א) לחוק הדואר, התשמ"ו-1986[[1]](#footnote-1) (להלן – החוק), ובאישור שר האוצר וועדת הכלכלה של הכנסת, אני מצווה לאמור:

|  |  |  |  |
| --- | --- | --- | --- |
| תיקון התוספת לחוק |  | בתוספת לחוק, | |
|  |  |  | בחלק שכותרתו "לחו"ל", המילים "מכתב בדרך הים והיבשה, שמשקלו אינו עולה על 250 גרם", והמילים "צרור קטן בדרך הים והיבשה, שמשקלו אינו עולה על 500 גרם" – יימחקו. |
|  |  |  |  |

|  |  |
| --- | --- |
| \_\_\_\_\_\_\_\_\_\_ התשע"ו (\_\_\_\_\_\_\_\_\_\_\_ 2015)  (חמ 3-5130) | בנימין נתניהו  שר התקשורת |

**דברי הסבר**

ביום 17 בנובמבר 2014, אימצו שר התקשורת ושר האוצר דאז, את המלצות הוועדה לבחינת תעריפי חברת הדואר ובנק הדואר ושירותיהן בראשות ד"ר זיו רייך ("**ועדת רייך**") בכפוף למספר שינויים ודגשים. ועדת רייך המליצה, בין היתר, על הוצאת תשלומים בעד שירותים מסוימים מפיקוח.

סעיף 37(א) לחוק הדואר קובע כי שר התקשורת באישור שר האוצר, יקבע בתקנות את התשלומים בעד השירותים המנויים בתוספת לחוק ("**התוספת**") שניתנים בידי בעל רישיון כללי. בסעיף 37(ב) לחוק הדואר נקבע כי שר התקשורת, באישור שר האוצר ובאישור ועדת הכלכלה של הכנסת, רשאי, בצו, להוסיף שירותים לתוספת או לגרוע שירותים מהתוספת.

בהמשך להמלצת הוועדה להוציא מפיקוח את התשלומים בעד השירותים: משלוח מכתב לחו"ל בדרך הים והיבשה, שמשקלו אינו עולה על 250 גרם ומשלוח צרור קטן לחו"ל בדרך הים והיבשה, שמשקלו אינו עולה על 500 גרם, נדרש להורות בצו על מחיקת שירותים אלו מהתוספת לחוק.

1. 1ס"ח התשמ"ו, עמ' 79; התשס"ד, עמ' 71; ק"ת התשע"ב, עמ' 1566. [↑](#footnote-ref-1)